Белгиската полиција го утврдила идентитетот на лицето коешто се заканувало дека ќе ја крене во воздух редакцијата на бриселскиот дневен весник Le Soir, и како што се известува на интернет страницата на медиумот тој наскоро ќе биде уапсен. Редакцијата на дневниот весник Le Soir беше итно евакуирана откако во попладневните часови во редакцијата се јавило непознато лице коешто се заканило дека во зградата е поставена експлозивна направа. - Во вашата редакција ќе пукне“, рекло лицето. Според него, тој зборувал во името на „крајната левица“ којашто е незадоволна од тоа како новинарите на Le Soir известуваат за терористичките напади во Париз, чија цел беше редакцијата на сатиричниот неделник Charli Hebdo поради објавувањето на карикатурите на пророкот Мухамед во кој беа убиени 12 луѓе со што според него „се поттикнуваат активностите на крајната десница“. Пребарувањето по експлозивната направа во редакцијата на весникот ја спроведуваат припадници на специјалните единици на белгиската полиција но досега нема ...